तुर्की

टर्की या तुर्की (तुर्क भाषा: Türkiye उच्चारण: तुर्किया) यूरेसिया कय यक्ठु देस होय। यकर राजधानी अंकारा होय। यकर मुख्य- औ राजभाषा तुर्की भाषा होय। इ दुनिया कय यकलौता मुस्लिम बहुमत वाला देस होय जवन कि धरमनिरपेच्छ हय। इ यक लोकतान्त्रिक गणराज्य होय। यकर एसियाई हिस्सा कय अनातोलिया औ यूरोपीय हिस्सा कय थ्रेस कहत हँय। स्थिति : 39 डिग्री उत्तरी अक्षांश औ 36 डिग्री पूरुबी देसान्तर। यकर कुछ जमिन यूरोप मा औ ढेर जमिन एसिया मा परत हय इहिकै नाते यका यूरोप औ एसिया कय बीचेक 'पुल्ह' कहि जात है। इजीयन समुन्दर (Aegean sea) कय पातर कय पानी कय भाग बीच मा आवैक नाते से इ पुल्ह कय दुई भाग होइ जात हँय, जवने कय यूरोपीय टर्की औ एसियाई टर्की कहत हँय। टर्की कय इ दुनौ भाग बॉसपोरस कय जलडमरू, मारमारा समुन्दर औ डारडनेल्ज से यक दूसरे से अलग होत हँय। टर्की गणतंत्र कय कुल क्षेत्रफल 2,96,185 वर्ग मील हय जवने म यूरोपीय टर्की (पूरुबी थ्रैस) कय क्षेत्रफल 9,068 वर्ग मील औ एसियाई टर्की (ऐनाटोलिआ) कय क्षेत्रफल 2,87,117 वर्ग मील हय। यकरे तरे 451 दलदली जगह औ 3,256 नोनखार पानी कय ताल हँय। पूरुब मा रूस औ ईरान, दक्खिन कय ओर इराक, सीरिया औ भूमध्य समुन्दर, पच्छु म ग्रीस औ बुल्गारिया औ उत्तर मा करिया समुन्दर यकर राजनीतिक सीमा बनावत करत हिं। यूरोपीय टर्की - तीनकोनहा प्रायद्वीपी प्रदेस होय जवने कय पुनुई पूरुब मा बॉसपोरस का मोहाने पय हय। यकरे उत्तर औ दक्खिन दुनौ ओर पहाड माला फइली हय। बीच मा निचला मैदान मिलत हय जवने से होइकै मारीत्सा औ इरजिन नदि बहत हिं। यहि भाग से होइकै इस्तैस्म्यूल कय संबंध पच्छुँक देसन से हय। एशियाई टर्की - यका तीन प्राकृतिक भागन मा बाँटि गा हय: 1. उत्तर मा करिया समुन्दर कय किनारे पय पॉण्टस पहाड, 2. बीच मा ऐनाटोलिया औ आरमीनिया कय निचला भाग, 3. दक्खिन मा टॉरस औ ऐंटिटॉरस पहाड जवन भूमध्य समुन्दर कय किनारे तक फइला हय। दुनौ समुन्दर कय किनारे पय मैदान कय पातर पट्टि हँय। पच्छुँ मा इजीयन औ मारमारा समुन्दरन कय किनारे पय आस किहा कम ऊँच पहाड़ मिलत हँय, जवने से बीच कय पठार तक आवाजाहि सहज हय। उत्तर से दक्खिन कय ओर आवै पय करिया समुन्दर कय किनारे पय पातर कय मैदान हय जहाँ से एक से लइकै दुई मील तक ऊँच पॉण्टस पहाड एकाएक उठा हँय। इ कुल पहाड कय पार करैक बाद ऐनाटोलिया कय लम्मा पठार हँय। यकरे दक्खिन टॉरस कय ऊँच पहाड माला फइला हय औ दक्खिन जाय पय भूमध्य समुन्दर किनारे कय निचला मैदान हय। एनाटोलिया पठार मा टर्की कय एक तिहाई भाग सामिल हय। भाषा तुर्की मा ढेर मनई तुर्की भाषा बोलत हँंय। इ तुर्की भाषा समूह होय, जवन कयु अउर अइसन अज़रबैजानी औ तातारी कय रूप मा एसिया भर बोलि जाय वाली भाषन मा सामिल हय। तुर्की भाषा बीच एसिया से आ हय, लेकिन अब इ बीच एसिया मा बोलि जाय वाली भाषन से तनि अलग हय। तुर्की मा अल्पसंख्यक जइसै अरबी, कुर्द, अर्मेनियाई, यूनानी या लादीनो, औ कयु दूसर भाषा बोलि जात हय। कयु मनई अंग्रेजिवौ, जवन मध्यम औ उच्च विद्यालय मा सिखाय जात हय बोलत हँय। पढाई तुर्की कय साक्षरता दर अबहिन 95% है। तुर्की कय मनईन कय 12 साल के ताईं स्कूल जाब जरुरी हय। इस्तांबुल विश्वविद्यालय तुर्की कय पहिला विश्वविद्यालय होय। इ 1453. मा बना रहा। हुवाँ कै राष्ट्रीय शिक्षा मंत्रालय कय अनुसार 2002 मा तुर्की मा 6065 उच्च विद्यालयों रहें। 2011 कय स्थिति अनुसार तुर्की मा कुल 166 विश्वविद्यालयों हँय बिभाग तुर्की कय राजधानी औ दूसरा सबसे बड़ा सहर इस्तांबुल होय।इ दुई अलग-अलग महाद्वीपन पै हय। तुर्की कय ७ क्षेत्र औ ८१ प्रांत मा बांटि गा हय। हरेक प्रांत कय आपन छोट कय सरकार हय, लेकिन वे खाली छोट-छोट चिजन कय बारे मा निर्णय लइ सकत हँय: अंकारा मा सरकार जरुरी मुद्दन कय फैसला करत हय। हरेक प्रांत कय जिलन मा बांटि गा हय। एजियन क्षेत्र अफ्योंकरहिसार ऐदिन देनिज़ली इज़मिर कुटहया मनिसा मुग्ला उशाक काला सागर क्षेत्र अमास्या अर्तविन बेबर्त कोरुम गिरेसुन गुमुशाने ओर्दु रिज़े सम्सुन सिनोप तोकात त्राब्जोन बार्तिन बोलू दुज्के काराबुक कस्तमोनू ज़ोंगुलडक मध्य अनातोलियाई क्षेत्र अक्साराय अंकारा शांकिरि एस्किसेहर कारमान कायसेरी किरिक्काले किरसेहर कोन्या नवसेहर निगडे सिवास योज़्गत पूर्वी अनातोलिया अग्री अर्दहान बिंगोल बितलिस एलाज़िग एर्ज़िंकान एर्ज़ुरम हक्कारी इग्दीर कार्स मलात्या मुस तुन्सेली वान मारमरा क्षेत्र बालिकेसिर बिलेसिक बुरसा चानकले एदिर्ने इस्ताम्बुल किरक्लालेरी कोकाएली साकर्या तेकिरडाग येलोवा भूमध्य सागरीय क्षेत्र अदन अन्ताल्या बुरदुर हताय (सीरिया के साथ विवदित) इस्पार्टा कड़ांमनास मर्सिन ओस्मानिये अदियमान बतमान दियारबकिर गज़ियान्तेप किलिस मर्दिन सनलिउर्फ़ सीइर्त सिरनाक सन्दर्भ